**Джэ́к Э́ндру Га́ры Уі́лшыр** (англ.: Jack Wilshere; нар. 1 студзеня 1992, Стывенедж, Англія) — англійскі футбаліст, атакуючы паўабаронца. Ігрок нацыянальнай зборнай Англіі (2010—2016).

Клубная кар’ера
---------------

Джэк Эндру Уілшыр пачынаў свой шлях у акадэміі «Арсенала». Ён вылучаўся сярод аднагодкаў вялікай хуткасцю, філіграннай тэхнікай, пастаўленым ударам. У адзін з прыездаў на гульню моладзёвай каманды Венгер убачыў выдатную гульню левага вінгера, і прымеціў яго. Па хуткім часе галоўны трэнер «Арсенала» зразумеў, што хлопца трэба пераводзіць у аснову, і Джэк быў да гэтага гатовы.

Перад сезонам 2008/09 у заяўцы «Арсенала» з’явіўся 16-гадовы паўабаронца. Яго дэбют адбыўся 13 верасня ў матчы супраць «Блэкберна», Уілшыр выйшаў на замену на 84 хвіліне. На той момант футбалісту было ўсяго толькі 16 гадоў 256 дзён. Джэк стаў самым маладым дэбютантам «Арсенала» ў Прэм’ер-лізе, пабіўшы рэкорд Фабрэгаса. 23 верасня Уілшыр забіў свой першы гол за «Арсенал» у браму «Шэфілд Юнайтэд» (6:0) у Кубку Лігі. Але гэта з’яўленне стала адзіным для Джэка ў Прэм’ер-лізе ў гэтым сезоне. У той жа час Уілшыр добра выявіў сябе ў Кубку Лігі, дзе «Арсенал» атрымаў пераканаўчыя перамогі над «Шэфілд Юнайтэд» (6:0) і «Уіганам» (3:0).

Пазней Уілшыру атрымалася трохі пагуляць у Лізе чэмпіёнаў, выходзячы на замену ў матчах з «Дынама» Кіеў і «Порту».

5 студзеня 2009 года Уілшыр падпісаў свой першы прафесійны кантракт з «Арсеналам». У гэты час ён перастаў з’яўляцца ў складзе першай каманды, выступаючы галоўным чынам за рэзерв і моладзевую каманду. З апошнімі Уілшыр дамогся перамогі ў моладзевым Кубку Англіі, паказаўшы цудоўную гульню ў двух фіналах супраць «Ліверпула». Легендарны ігрок «Арсенала» Ліям Брэйдзі ахарактарызаваў Джэка, як іграка валодаючага «адмысловым талентам», і выказаў меркаванне, што пройдзе трохі часу, перш чым юны ігрок стане іграком асновы.

2 ліпеня 2009 года Уілшыр падпісаў новы доўгатэрміновы кантракт. Падчас перадсезоннай падрыхтоўкі 2009 года Уілшыр ізноў прымусіў казаць пра сябе. У абодвух матчах «Кубка Эміратаў», перамогу ў якім атрымаў «Арсенал», Джэк быў прызнаны «іграком матча».

Сезон 2011/12 поўнасцю прапусціў з-за траўмы, пазней зноў вярнуўся ў строй. У сезоне 2015/16 ізноў амаль не гуляў з-за траўмы, і 31 жніўня 2016 года быў аддадзены ў арэнду «Борнмуту». Па заканчэнні сезона 2016/17 вярнуўся ў «Арсенал». У чэрвені 2018 года па заканчэнні кантракта пакінуў лонданскі клуб.

У ліпені 2018 года ў якасці свабоднага агента перайшоў у «Вест Хэм Юнайтэд», падпісаўшы трохгадовы кантракт. У кастрычніку 2020 года па пагадненні бакоў пакінуў лонданскі клуб.

У студзені 2021 года зноў стаў іграком «Борнмута». Пакінуў клуб па заканчэнні кантракта ў чэрвені 2021 года, пасля чаго пашгода заставаўся без каманды. У лютым 2022 года папоўніў склад дацкага «Орхуса», дзе гуляў да канца сезона 2021/22. У ліпені 2022 года абвясціў аб завяршэнні кар’еры.

Дасягненні
----------

**«Арсенал»**:

* Уладальнік Кубка Англіі (2): 2014, 2015
* Уладальнік Суперкубка Англіі: 2014

Зноскі
------

1. ↑  Jack Wilshere // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Jack Wilshere // As — Madrid: Grupo PRISA, 1967.<a href='https://wikidata.org/wiki/Track:Q2807'></a><a href='https://wikidata.org/wiki/Track:Q1466106'></a><a href='https://wikidata.org/wiki/Track:Q719880'></a>
3. ↑  Уилшер перешел в «Борнмут» на правах аренды. by.tribuna.com.
4. ↑  «Вест Хэм» объявил о трансфере Уилшера. by.tribuna.com.
5. ↑  «Вест Хэм» расторг контракт с Уилшером. Он сыграл 19 матчей за два года. by.tribuna.com.
6. ↑  Экс-хавбек «Арсенала» Уилшер подписал контракт с «Борнмутом». by.tribuna.com.
7. ↑  Уилшер покинул «Борнмут». Экс-хавбек «Арсенала» с января играл в Чемпионшипе. by.tribuna.com.
8. ↑  Бывший игрок сборной Англии возвращается в футбол. Удивительный выбор клуба. football.by.
9. ↑  Футбол. Двукратный обладатель Кубка Англии по футболу Джек Уилшир завершил карьеру в возрасте 30 лет(недаступная спасылка). pressball.by.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Джэк Уілшыр
* Профіль на афіцыйным сайце «Арсенала» (англ.)

|  |  |
| --- | --- |
| ⚙️   У сацыяльных сетках | Facebook · Твітэр · Твітэр |
| Фота, відэа і аўдыё | Instagram |
| Тэматычныя сайты | AS.com · BDFA · eu-football.info (ігрок) · FBref.com · FootballDatabase.eu · L’Équipe · National Football Teams.com · Soccerbase (ігрок) · Soccerway · Transfermarkt (ігрок) · Transfermarkt (трэнер) · worldfootball.net (ігрок) · УЕФА |
| Слоўнікі і энцыклапедыі | Munzinger |

| Склады зборнай Англіі |
| --- |
| 

| ⛭Зборная Англіі — Чэмпіянат свету 2014 |
| --- |
| Сцяг Англіі | 
* 1 Харт (б)
* 2 Джонсан
* 3 Бейнс
* 4 Джэрард
* 5 Кэхіл
* 6 Джагелка
* 7 Уілшыр
* 8 Лэмпард
* 9 Старыдж
* 10 Руні
* 11 Уэлбек
* 12 Смолінг
* 13 Фостэр (б)
* 14 Хендэрсан
* 15 Окслейд-Чэмберлен
* 16 Джонс
* 17 Мілнер
* 18 Ламберт
* 19 Стэрлінг
* 20 Лалана
* 21 Барклі
* 22 Форстэр (б)
* 23 Шоу
* трэнер: Рой Ходжсан

 |

 |
| 

| ⛭Зборная Англіі — Чэмпіянат Еўропы 2016 |
| --- |
| Сцяг Англіі | 
* 1 Харт (б)
* 2 Уокер
* 3 Роўз
* 4 Мілнер
* 5 Кэхіл
* 6 Смолінг
* 7 Стэрлінг
* 8 Лалана
* 9 Кейн
* 10 Руні
* 11 Вардзі
* 12 Клайн
* 13 Форстэр (б)
* 14 Хендэрсан
* 15 Старыдж
* 16 Стоўнз
* 17 Даер
* 18 Уілшыр
* 19 Барклі
* 20 Алі
* 21 Бертранд
* 22 Рэшфард
* 23 Хітан (б)
* трэнер: Рой Ходжсан

 |

 |